Кисәне һағышлы, моңло йырҙары менән Юнир Һағынбаев, Харис Шәрипов, Вилдан Фәйзуллин, Илнур Миһманов, һәүәҫкәр композитор Фәниә Даутова, 103-сө мәктәптең уҡыусыһы Камилла Мөҙәрисова биҙәне. Башҡортостандың халыҡ артисы Хөрмәтулла Үтәшев башҡарыуында һуңғы алышы алдынан М.Шайморатовтың уйланыуҙарын һүрәтләгән монолог был легендар шәхестең батыр йөрәкле һуғышсы ғына түгел, халҡын, үҙ ҡулы аҫтында һуғышҡан яугирҙәрҙе һаҡлау сараһын да күргән аҡыллы генерал булғанын да күрһәтте.